

**Til arbejdsmiljørepræsentanten.**

**Vedrørende FALDULYKKER på skolen**

**I FORHOLD TIL DEN TILSKADEKOMNE**

1. At din kollega har været til læge og dermed sikret lægehjælp og dokumentation for generne
2. At få sikret dokumentation fx i form af fotos eller vidneforklaringer – både til brug for forebyggelse og til brug for arbejdsskadesagen
3. At sikre at hændelsen anmeldes som en arbejdsskade og til Arbejdstilsynet
4. At sikre der er retningslinjer for hvem der anmelder og at kollegaen altid får kopi af anmeldelsen
5. At din kollega får en kopi af arbejdsskadeanmeldelsen
6. Sikre at din kollega ved, at kredsen/sekretariatet kan hjælpe med bistand i en arbejdsskadesag (og evt. hjælpe med at sende relevante dokumenter og fuldmagt til kredsen)

**I FORHOLD TIL FORBYGGELSE PÅ ARBEJDSPLADSEN**

At hændelsen drøftes i Arbejdsmiljøgruppen/MED-udvalget:

1. Hvis der er tale om et fald i glatføre – At I får udarbejdet en plan for glatførebekæmpelse
2. Hvis der er tale om et fald grundet rengøring i dagtimerne – At I drøfter en ændring af praksis, så der ikke igen sker fald af denne årsag
3. Hvis der er tale om et fald grundet ledninger til elevernes computere – At I drøfter hvordan ledningerne kan trækkes på en måde, så de ikke udgør en faldrisiko

På næste side finder du Arbejdstilsynets tjekliste som I kan brug til det forebyggende arbejde.

De 4 bedste råd til at undgå snubleulykker er:

* **Undgå at bære ting**
* **Ryd op! Fjern så mange genstand som muligt**
* **Tør op hvis du spilder på gulvet**
* **Løb ikke - og især ikke på trapper**

Med venlig hilsen

Kredsmedarbejder

**Brug Arbejdstilsynets tjekliste for fare for fald, gliden og snublen**

|  |  |  |
| --- | --- | --- |
| **XX skole** | **På arbejdsstedet**  Når der undervises og arbejdet tager opmærksomheden | **På gangarealer**  Hvor I færdes i øvrigt |
| **Er der snublegenstande – indendørs arealer og trapper**   * Vand på gulv * Genstande på gulv fx bogkasser * Niveauforskelle * Løse tæpper * Andet:   **Er der snublegenstande udendørs på p-pladser, flisegang og trapper:**   * Huller og ujævnheder * Hensatte eller tabte genstande * Legeredskaber * Is og sne * Andet: |  |  |
| **Er der genstande, der kan forværre skaden ved fald:**   * Inventar * Installationer * Maskiner * Andet: |  |  |
| **Bærer I på genstande:**   * Foran kroppen - der forhindrer udsyn ift. snublegenstande * Så risikoen for at miste balancen øges * Så I får svært ved at ”tage fra” ved snublen * Andet: |  |  |
| **Forværrende faktorer**   * De ansatte har travlt - så snublegenstande overses. * Der færdes mange personer - det forringer udsyn og balanceevne * Dårligt lys - der gør det sværere at se snublegenstande * Trange pladsforhold - fare for at støde ind i eller skulle ”kante sig” rundt * Hyppig færden af personer - det øger antallet af personer, der ”eksponeres”. * Andet: |  |  |